Diari Oficial de la Generalitat Valenciana


Sumari del DOGV 7257, del 17-04-2014 (2014/3344)

Subhasta de béns immobles a Sagunt.
-----------------------------------

### Dades del document

Número de DOGV
:   7257

Data del DOGV
:   17-04-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/3344


Organisme emissor
:   Notaria de Francisco Bañon Sabater

Tipus de document
:   Subhasta

Subhasta de béns immobles a Sagunt. [2014/3344]  
Francisco Bañón Sabater, notari del Col·legi de València, amb residència a Sagunt, faig constar:  
Que s'han iniciat, davant meu, els tràmits per a la venda extrajudicial per mitjà de subhasta, a instància de l'entitat mercantil Banco Santander, SA, contra la mercantil Construcciones Decur, Societat Limitada, sobre les següents finques hipotecades:  
1. Urbana. parcel·la M.4.1. emplaçada en la UA 17 del Pla General d'Ordenació Urbana de Sagunt; cabuda de la parcel·la, dos-cents seixanta-sis metres i vint decímetres quadrats (266,20 m²), aprofitament màxim adjudicat, nou-cents setanta-tres metres i seixanta-dos decímetres quadrats de sostre. Nombre màxim de vivendes: deu vivendes. Límits: nord, edificat, o siga, el solar que es descriu amb el número 2 i Ajuntament de Sagunt; sud, carrer del Col·legi Vilamar; est, carrer Cap de Palos, i per l'oest, carrer Cavo de la Nao. Quota de participació en la càrrega urbanística: 0,524 per cent.  
Inscripció. Es troba inscrita en el Registre de la Propietat de Sagunto-Un, al tom 2669, llibre 856, foli 199, finca 70.714.  
2. Urbana. Solar resultant de la demolició d'una casa per a derrocar, assenyalada amb el número sis del carrer Cap Palos, sítia en el Port de Sagunt, que es compon de planta baixa amb diverses dependències i corral descobert. Ocupa una total superfície de cent quinze metres i vint decímetres quadrats (115,20 m²), dels quals corresponen a la part edificada setanta-nou metres i la resta a l'esmentat corral descobert, i segons el projecte, cent catorze metres trenta decímetres quadrats. Confronta: dreta entrant, Lorenzo Nieto Garcia; esquerra, la parcel·la descrita amb el número 1, i fons, Josefa Giménez Ruiz i Josefina Pascual Giménez.  
  
Inscripció. Es troba inscrita en el Registre de la Propietat de Sagunt-Un, al tom 2668, llibre 855, foli 184, finca 15.597.  
Les bases de la subhasta són les següents:  
1. L'única subhasta tindrà lloc en la notaria, sítia en 46395 Sagunt (València), en la plaça de l'Antiga Moreria, número 4, baix, el pròxim dia 30 de maig de 2014, a les 12.00 hores, al tipus del preu taxat en l'escriptura de constitució d'hipoteca, que és la quantitat de huit-cents quaranta-un mil tres-cents nou euros i tretze cèntims (841.309,13 €) la finca registral 70.714 i tres-cents seixanta-quatre mil huitanta-dos euros i seixanta-nou cèntims (364.082,69 €) la finca registral 15.597.  
  
Si es presentaren postures per un import igual o superior al 70 per cent del dit valor, s'entendrà adjudicada la finca a qui presente la millor postura. En qualsevol altre cas, podrà el deutor presentar, en el termini de deu dies, un tercer que millore la postura i arribe al dit percentatge, o que, inclús inferior al dit import, cobrisca el dret de l'executant. Si no ho fa, el creditor podrà demanar, dins del termini de cinc dies, l'adjudicació de la finca per un import igual o superior al 60 per cent del valor de taxació. Si no es fa així s'entendrà adjudicada la finca a qui haja presentat la millor postura, sempre que siga superior al 50 per cent del valor de taxació o, si és inferior, que cobrisca, almenys, la quantitat reclamada per tots els conceptes.  
Si no hi ha cap postor, podrà el creditor, en el termini de 20 dies, demanar l'adjudicació per import igual o superior al 60 per cent del valor de taxació. En cas contrari, es donarà per acabada l'execució.  
2. La documentació i la certificació registral a què es referixen els articles 236.a i 236.b del Reglament Hipotecari poden consultar-se en la notaria, de dilluns a divendres, de 10.00 a 14.00 hores, i s'entendrà que qualsevol licitador, pel sol fet de participar en la subhasta, admet i accepta com a suficient la titulació existent, i que les càrregues o gravàmens anteriors i els preferents, si n'hi ha, al crèdit de l'actor continuaran subsistents, i quedarà subrogat en la responsabilitat derivada d'aquells, si la rematada s'adjudicara a favor seu.  
3. La subhasta s'efectuarà en la forma en què determina el i es regirà pel que disposa l'article 12 del Reial Decret Llei 6/2012, de 9 de març, de Mesures Urgents de Protecció de Deutors Hipotecaris, i en el que no fóra incompatible, per l'article 236 del Reglament Hipotecari.  
  
  
Sagunt, 7 d'abril de 2014.- El notari: Francisco Bañón Sabater.